“ทองคำไทย” เปิดวันแรกสัปดาห์ลด 50 บ. รูปพรรณขาย 30,950 บ.
ราคาทองคำวันแรกที่เปิดตลาดเช้านี้ ปรับลดลง 50 บาท หลังตลาดซื้อขายทองคำโคเม็กซ์ได้รับแรงกัดดันจากการแข็งค่าเงินดอลลาร์สหรัฐฯ ทำให้ทองรูปพรรณขายออกบาททองคำละ 30,950 บาท
ราคาทองคำวันแรกที่เปิดตลาดเช้านี้ ปรับลดลง 50 บาท หลังตลาดซื้อขายทองคำโคเม็กซ์ได้รับแรงกัดดันจากการแข็งค่าเงินดอลลาร์สหรัฐฯ ทำให้ทองรูปพรรณขายออกบาททองคำละ 30,950 บาท
4 เม.ย. 2565

ผู้สื่อข่าวรายงานว่า ราคาทองคำในประเทศเช้าวันแรกที่เปิดทำการในสัปดาห์นี้ (4 เม.ย.65) ปรับราคาลง 50 บาท จากราคาที่มีการปรับล่าสุดเมื่อวันเสาร์ที่ผ่านมา (2 เม.ย.65) โดยข้อมูลจากเว็บไซต์ของสมาคมค้าทองคำ หรือ Gold Traders Association เมื่อ 09.25 น.ที่ผ่านมา ประกาศราคาครั้งที่ 1 ทองคำแท่ง 96.5%  รับซื้อเข้าบาททองคำละ 30,350 บาท ขายออกบาททองคำละ 30,450 บาท
ขณะที่ทองรูปพรรณ 96.5% รับซื้ออยู่ที่บาทละ 29,804.56 บาท และมีราคาขายออกที่ 30,950 บาท
ด้านราคาทองคำ Spot เช้านี้เคลื่อนไหวอยู่ที่บริเวณ 1,921 ดอลลาร์ ในขณะราคาทองคำโคเม็กซ์สหรัฐปิดตลาดเมื่อคืนวันศุกร์ที่ผ่านมาร่วงลง 30.3 ดอลลาร์ สู่บริเวณ 1,923.7 ดอลลาร์ เนื่องมาจากได้รับแรงกดดันจากการแข็งค่าของสกุลเงินดอลลาร์สหรัฐ รวมถึงการปรับตัวขึ้นของอัตราผลตอบแทนพันธบัตรรัฐบาลสหรัฐ หลังการเปิดเผยข้อมูลการจ้างงานนอกภาคเกษตรสหรัฐที่เพิ่มขึ้นในเดือนมีนาคม